ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม. 28/2561

เรื่อง การกําหนดค่าธรรมเนียมการยื่นแบบแสดงรายการข้อมูล

การจดทะเบียน และการยื่นคําขอต่าง ๆ

(ฉบับที่ 49)

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 สํานักงานออกประกาศไว้ดังต่อไปนี้

ข้อ 1 ให้ยกเลิกความใน (4) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 43/2559 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 42) ลงวันที่ 12 ตุลาคม พ.ศ. 2559 และให้ใช้ความต่อไปนี้แทน

“(4) เป็นบริษัทที่ออกตราสารหนี้ในลักษณะโครงการที่ได้ยื่นปรับปรุงข้อมูลบริษัทด้วยแบบ 69-SUPPLEMENT เฉพาะกรณีการยื่นแบบดังกล่าว ให้ได้รับยกเว้นไม่ต้องชําระค่าธรรมเนียมตามข้อ 5(1)”

ข้อ 2 ให้เพิ่มความต่อไปนี้เป็น (5/1) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 43/2559 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 42) ลงวันที่ 12 ตุลาคม พ.ศ. 2559 

“(5/1) เป็นบริษัทที่ออกตราสารหนี้ระยะสั้นในลักษณะโครงการตามข้อ 6/1(1) (ข) เฉพาะกรณีการยื่นแบบ 69-Pricing ในระหว่างโครงการเพื่อเสนอขายตราสารหนี้ระยะสั้นที่ชําระค่าธรรมเนียมโครงการไว้แล้ว ให้ได้รับยกเว้นไม่ต้องชําระค่าธรรมเนียมตามข้อ 5(1)”

ข้อ 3 ให้ยกเลิกความในข้อ 6/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 43/2559 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 42) ลงวันที่ 12 ตุลาคม พ.ศ. 2559 และให้ใช้ความต่อไปนี้แทน

“ข้อ 6/1 ค่าธรรมเนียมในการยื่นแบบแสดงรายการข้อมูลการเสนอขายหลักทรัพย์ประเภทหุ้นกู้ ตั๋วเงิน หรือพันธบัตร ให้คิดในอัตราดังต่อไปนี้ เว้นแต่เป็นการยื่นแบบแสดงรายการข้อมูลการเสนอขายหุ้นกู้ที่มีลักษณะตามข้อ 6/2 

 (1)  กรณีการเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวัน ให้คิดในอัตราดังนี้ 

 (ก) การเสนอขายในลักษณะรายครั้ง

1. กรณีเสนอขายเฉพาะต่อผู้ลงทุนสถาบัน ให้คิดในอัตรารุ่นละ 20,000 บาท 

2. กรณีเสนอขายต่อผู้ลงทุนรายใหญ่ หรือผู้ลงทุนรายใหญ่และผู้ลงทุนสถาบัน ให้คิดในอัตรารุ่นละ 30,000 บาท 

3. กรณีเสนอขายต่อประชาชนเป็นการทั่วไปซึ่งเข้าข่ายการพิจารณาคําขออนุญาตกรณีเร่งด่วน (fast track) ให้คิดในอัตราร้อยละ 0.005 ของมูลค่าของตราสารที่จะเสนอขายในแต่ละรุ่น โดยให้ชําระค่าธรรมเนียมขั้นต่ําของแต่ละรุ่นในอัตรา 30,000 บาท ทั้งนี้ ให้คิดค่าธรรมเนียมขั้นสูงสุดในแต่ละรุ่นไม่เกิน 100,000 บาท 

4. กรณีเสนอขายต่อประชาชนเป็นการทั่วไปซึ่งเข้าข่ายการพิจารณาคําขออนุญาตกรณีทั่วไป ให้คิดในอัตราร้อยละ 0.01 ของมูลค่าของตราสารที่จะเสนอขายในแต่ละรุ่น โดยให้ชําระค่าธรรมเนียมขั้นต่ําของแต่ละรุ่นในอัตรา 50,000 บาท ทั้งนี้ ให้คิดค่าธรรมเนียมขั้นสูงสุดในแต่ละรุ่นไม่เกิน 200,000 บาท 

(ข) การเสนอขายในลักษณะโครงการ 

1. กรณีเสนอขายเฉพาะต่อผู้ลงทุนสถาบัน ให้คิดในอัตรา 100,000 บาทต่อโครงการ 

2. กรณีเสนอขายต่อผู้ลงทุนรายใหญ่ หรือผู้ลงทุนรายใหญ่และผู้ลงทุนสถาบัน ให้คิดในอัตรา 150,000 บาทต่อโครงการ 

3. กรณีเสนอขายต่อประชาชนเป็นการทั่วไปซึ่งเข้าข่ายการพิจารณาคําขออนุญาตกรณีเร่งด่วน (fast track) ให้คิดในอัตรา 200,000 บาทต่อโครงการ 

4. กรณีเสนอขายต่อประชาชนเป็นการทั่วไปซึ่งเข้าข่ายการพิจารณาคําขออนุญาตกรณีทั่วไป ให้คิดในอัตรา 400,000 บาทต่อโครงการ 

 

 (2)  กรณีเสนอขายหุ้นกู้หรือพันธบัตร ในกรณีอื่นใดนอกจากกรณีตาม (1) ให้คิดในอัตราดังนี้

 (ก)  หุ้นกู้หรือพันธบัตรที่เสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท 

(ข)  หุ้นกู้หรือพันธบัตรที่เสนอขายต่อประชาชนเป็นการทั่วไป 

1. กรณีเข้าข่ายการพิจารณาคําขออนุญาตกรณีเร่งด่วน (fast track) ให้คิดในอัตราร้อยละ 0.01 ของมูลค่าของหุ้นกู้หรือพันธบัตรที่เสนอขายในแต่ละรุ่น โดยให้ชําระค่าธรรมเนียมขั้นต่ําของแต่ละรุ่นในอัตรา 50,000 บาท ทั้งนี้ ให้คิดค่าธรรมเนียมขั้นสูงสุดในแต่ละรุ่นไม่เกิน 500,000 บาท 

2. กรณีเข้าข่ายการพิจารณาคําขออนุญาตกรณีทั่วไป ให้คิดในอัตราร้อยละ 0.02 ของมูลค่าของหุ้นกู้หรือพันธบัตรที่เสนอขายในแต่ละรุ่น โดยให้ชําระค่าธรรมเนียมขั้นต่ําของแต่ละรุ่นในอัตรา 50,000 บาท ทั้งนี้ ให้คิดค่าธรรมเนียมขั้นสูงสุดในแต่ละรุ่นไม่เกิน 1,000,000 บาท 

 ในการคํานวณมูลค่าของหุ้นกู้ ตั๋วเงิน หรือพันธบัตรที่เสนอขายตามวรรคหนึ่ง ให้ใช้ราคาเสนอขายเป็นฐานในการคิดค่าธรรมเนียม” 

ข้อ 4 ให้เพิ่มความต่อไปนี้เป็นข้อ 6/2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 

 “ข้อ 6/2 ค่าธรรมเนียมในการยื่นแบบแสดงรายการข้อมูลการเสนอขายหลักทรัพย์ประเภทหุ้นกู้ที่มีอนุพันธ์แฝงตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง ตราสารด้อยสิทธิเพื่อนับเป็นเงินกองทุนของธนาคารพาณิชย์ และหุ้นกู้ตามโครงการแปลงสินทรัพย์เป็นหลักทรัพย์ ให้คิดในอัตราดังต่อไปนี้ 

 (1) การเสนอขายในลักษณะรายครั้ง

(ก) กรณีเสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท 

(ข) กรณีเสนอขายหุ้นกู้ที่มีอนุพันธ์แฝงซึ่งมีกําหนดเวลาไถ่ถอนไม่เกินสองร้อยเจ็ดสิบวันต่อประชาชนเป็นการทั่วไป ให้คิดในอัตรารุ่นละ 10,000 บาท

(ค) กรณีเสนอขายหุ้นกู้นอกจากกรณีตาม (ข) ต่อประชาชนเป็นการทั่วไป ให้คิดในอัตราร้อยละ 0.01 ของมูลค่าของหุ้นกู้ที่จะเสนอขายในแต่ละรุ่น โดยให้ชําระค่าธรรมเนียมขั้นต่ําของแต่ละรุ่นในอัตรา 30,000 บาท ทั้งนี้ ให้คิดค่าธรรมเนียมขั้นสูงสุดในแต่ละรุ่นไม่เกิน 500,000 บาท 

(2) การเสนอขายหุ้นกู้ที่มีอนุพันธ์แฝงซึ่งออกโดยสถาบันการเงินในลักษณะโครงการได้ยื่นแบบ 69-DEBT-SP-1 ให้คิดในอัตราร้อยละ 0.01 ของมูลค่าของหุ้นกู้ที่จะเสนอขายซึ่งระบุในแบบดังกล่าว โดยให้ชําระค่าธรรมเนียมขั้นต่ําของแต่ละรุ่นในอัตรา 30,000 บาท ทั้งนี้ ให้คิดค่าธรรมเนียมขั้นสูงสุดในแต่ละรุ่นไม่เกิน 500,000 บาท 

 (3) การเสนอขายหุ้นกู้ที่มีอนุพันธ์แฝงซึ่งมีกําหนดเวลาไถ่ถอนไม่เกินสองร้อยเจ็ดสิบวันในลักษณะโครงการนอกจากกรณีตาม (2) 

(ก) กรณีเสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตราปีละ 50,000 บาท 

(ข) กรณีเสนอขายต่อประชาชนเป็นการทั่วไป ให้คิดในอัตราปีละ 100,000 บาท สําหรับการยื่นแบบแสดงรายการข้อมูลที่ได้กระทําภายในหนึ่งปีปฏิทินที่ได้มีการชําระค่าธรรมเนียมเป็นรายปีดังกล่าว โดยไม่จํากัดจํานวนรุ่นของหุ้นกู้ที่มีอนุพันธ์แฝงที่เสนอขาย แต่สูงสุดโครงการละไม่เกิน 200,000 บาท 

 ในการคํานวณมูลค่าของหุ้นกู้ที่เสนอขายตามวรรคหนึ่ง ให้ใช้ราคาเสนอขายเป็นฐานในการคิดค่าธรรมเนียม”

ข้อ 5 ให้ยกเลิกความในข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 48/2549 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 6) ลงวันที่ 20 ธันวาคม พ.ศ. 2549 และให้ใช้ความต่อไปนี้แทน

“ข้อ 7  การคํานวณค่าธรรมเนียมการยื่นแบบแสดงรายการข้อมูลการเสนอขายหลักทรัพย์ตามข้อ 6 ข้อ 6/1 และข้อ 6/2 สําหรับกรณีที่มีการกําหนดราคาเสนอขายหลักทรัพย์ในลักษณะดังต่อไปนี้ ให้เป็นดังนี้

 (1)  ในกรณีที่ราคาเสนอขายหลักทรัพย์ กําหนดเป็นช่วงราคา หรือราคาเสนอขายจะไม่เท่ากันในแต่ละช่วงเวลา ให้คํานวณมูลค่าของหลักทรัพย์ที่เสนอขายโดยใช้ราคาสูงสุดที่จะเสนอขาย

 (2)  ในกรณีที่ราคาเสนอขายหลักทรัพย์กําหนดเป็นสูตรซึ่งอ้างอิงกับข้อมูลในอนาคต ให้คํานวณมูลค่าของหลักทรัพย์ที่เสนอขายจากสูตรดังกล่าวโดยใช้ข้อมูลในวันก่อนวันที่ต้องชําระค่าธรรมเนียมครบถ้วนของแบบแสดงรายการข้อมูลการเสนอขายหลักทรัพย์นั้น

 (3)  ในกรณีที่ราคาเสนอขายกําหนดเป็นสกุลเงินตราต่างประเทศ ให้คํานวณมูลค่าของหลักทรัพย์ที่เสนอขายเป็นเงินบาทโดยใช้อัตราแลกเปลี่ยนถัวเฉลี่ยของธนาคารพาณิชย์ (อัตราซื้อตั๋วเงิน) สําหรับการแลกเปลี่ยนสกุลเงินดังกล่าว ตามที่ธนาคารแห่งประเทศไทยประกาศในวันก่อนวันที่ต้องชําระค่าธรรมเนียมครบถ้วนของแบบแสดงรายการข้อมูลการเสนอขายหลักทรัพย์นั้น”

ข้อ 6 ให้ยกเลิกความในข้อ 8 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 38/2558 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 38) ลงวันที่ 10 กรกฎาคม พ.ศ. 2558 และให้ใช้ความต่อไปนี้แทน

“ข้อ 8 การชําระค่าธรรมเนียมตามข้อ 6 ข้อ 6/1 และข้อ 6/2 ให้เป็นไปตามหลักเกณฑ์ ดังต่อไปนี้ 

(1) ในกรณีที่เป็นการเสนอขายหลักทรัพย์ที่เข้าลักษณะใดลักษณะหนึ่งดังนี้ ให้ผู้เสนอขายหลักทรัพย์ชําระค่าธรรมเนียมทั้งจํานวนในวันที่สํานักงานได้รับแบบแสดงรายการข้อมูลการเสนอขายหลักทรัพย์ พร้อมทั้งเอกสารหลักฐานประกอบแบบแสดงรายการข้อมูลการเสนอขายหลักทรัพย์ถูกต้องครบถ้วนตามคู่มือสําหรับประชาชน

(ก) กรณีเป็นการเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวันตามข้อ 6/1(1) (ก) 1. และ 2. ข้อ 6/1(1) (ข) ข้อ 6/2(1) (ข) และข้อ 6/2(3)

(ข) กรณีเป็นการเสนอขายหุ้นกู้หรือพันธบัตรตามข้อ 6/1(2) (ก) และข้อ 6/2(1) (ก)๗

(2) ในกรณีที่เป็นการเสนอขายหลักทรัพย์ประเภทใบสําคัญแสดงสิทธิอนุพันธ์ให้เป็นไปตามหลักเกณฑ์ดังนี้

(ก) กรณีเป็นการเสนอขายใบสําคัญแสดงสิทธิอนุพันธ์ตามข้อ 6(4) (ก) 1. ให้ผู้เสนอขายหลักทรัพย์ชําระค่าธรรมเนียมขั้นต่ํา 20,000 บาท ในวันที่สํานักงานได้รับแบบแสดงรายการข้อมูลการเสนอขายหลักทรัพย์ พร้อมทั้งเอกสารหลักฐานประกอบแบบแสดงรายการข้อมูลการเสนอขายหลักทรัพย์ถูกต้องครบถ้วนครั้งแรกตามคู่มือสําหรับประชาชน และให้ชําระค่าธรรมเนียมในส่วนที่เหลือในวันที่สํานักงานได้รับข้อมูลครบถ้วน

(ข) กรณีเป็นการเสนอขายใบสําคัญแสดงสิทธิอนุพันธ์ตามข้อ 6(4) (ก) 2. หรือข้อ 6(4) (ข) ให้ผู้เสนอขายหลักทรัพย์ชําระค่าธรรมเนียมทั้งจํานวนในวันที่สํานักงานได้รับแบบแสดงรายการข้อมูลการเสนอขายหลักทรัพย์ พร้อมทั้งเอกสารหลักฐานประกอบแบบแสดงรายการข้อมูลการเสนอขายหลักทรัพย์ถูกต้องครบถ้วนครั้งแรกตามคู่มือสําหรับประชาชน

 (3) ในกรณีที่เป็นการเสนอขายหลักทรัพย์ในกรณีอื่นนอกจากกรณีตาม (1) หรือ (2) ให้ผู้เสนอขายหลักทรัพย์ชําระค่าธรรมเนียมดังนี้

(ก) ให้ชําระค่าธรรมเนียมขั้นต่ํา 30,000 หรือ 50,000 บาท แล้วแต่กรณี ในวันที่สํานักงานได้รับแบบแสดงรายการข้อมูลการเสนอขายหลักทรัพย์ พร้อมทั้งเอกสารหลักฐานประกอบแบบแสดงรายการข้อมูลการเสนอขายหลักทรัพย์ถูกต้องครบถ้วนครั้งแรกตามคู่มือสําหรับประชาชน ทั้งนี้ ในกรณีที่เป็นการยื่นแบบแสดงรายการข้อมูลการเสนอขายหลักทรัพย์สําหรับหลักทรัพย์ประเภทเดียวกันซึ่งมีหลายรุ่น ให้การชําระค่าธรรมเนียมขั้นต่ําคิดรวมทุกรุ่นจํานวน 30,000 หรือ 50,000 บาท แล้วแต่กรณี

 (ข) ถ้ายังมีส่วนที่เหลือต้องชําระอีก ให้ชําระค่าธรรมเนียมส่วนที่เหลือในวันที่สํานักงานได้รับรายละเอียดของข้อมูลและเอกสารหลักฐานที่ถูกต้องครบถ้วนเกี่ยวกับการเสนอขายหลักทรัพย์ การจอง การจัดจําหน่าย และการจัดสรร และผู้ที่เกี่ยวข้องกับการเสนอขายหลักทรัพย์ได้ลงลายมือชื่อไว้ในแบบแสดงรายการข้อมูลการเสนอขายหลักทรัพย์ตามหลักเกณฑ์ที่กําหนดในประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายหลักทรัพย์หรือประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายตราสารหนี้ แล้วแต่กรณี

 (4) ในกรณีที่มีการเสนอขายตราสารหนี้หลายรุ่นในช่วงเวลาเดียวกัน ให้คิดค่าธรรมเนียมตามแต่ละรุ่นแยกกัน ไม่ว่าจะมีการจํากัดจํานวนเสนอขายสูงสุดของทุกรุ่นรวมกันไว้ก็ตาม 

 ในกรณีที่ผู้เสนอขายหลักทรัพย์ยื่นแบบแสดงรายการข้อมูลการเสนอขายหลักทรัพย์พร้อมกับการยื่นคําขออนุญาตเสนอขายหลักทรัพย์ที่ออกใหม่และสํานักงานไม่อนุญาตให้เสนอขายหลักทรัพย์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่สํานักงานแจ้งผลการพิจารณาคําขออนุญาตเสนอขายหลักทรัพย์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่แบบแสดงรายการข้อมูลการเสนอขายหลักทรัพย์จะมีผลใช้บังคับ ผู้เสนอขายหลักทรัพย์นั้นไม่ต้องชําระค่าธรรมเนียมส่วนที่เหลืออีก”

ข้อ 7 ให้ยกเลิกความในข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 42/2560 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 46) ลงวันที่ 11 สิงหาคม พ.ศ. 2560 และให้ใช้ความต่อไปนี้แทน 

“ข้อ 9 ค่าธรรมเนียมการยื่นแบบแสดงรายการข้อมูลประจําปี ให้คิดในอัตราดังต่อไปนี้  
 (1) ให้บริษัทที่ออกหลักทรัพย์ที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ชําระค่าธรรมเนียมตามส่วนของผู้ถือหุ้นตามงบการเงินประจํารอบปีบัญชีล่าสุดที่ยื่นต่อสํานักงาน ในอัตราดังนี้  
 (ก) บริษัทที่มีส่วนของผู้ถือหุ้นไม่ถึง 500 ล้านบาท (หรือเทียบเท่า)   
 ให้ชําระค่าธรรมเนียม 50,000 บาท  
 (ข) บริษัทที่มีส่วนของผู้ถือหุ้นตั้งแต่ 500 ล้านบาท   
 แต่ไม่ถึง 1,000 ล้านบาท (หรือเทียบเท่า)  
 ให้ชําระค่าธรรมเนียม 100,000 บาท  
 (ค) บริษัทที่มีส่วนของผู้ถือหุ้นตั้งแต่ 1,000 ล้านบาทขึ้นไป (หรือเทียบเท่า)  
 ให้ชําระค่าธรรมเนียม 300,000 บาท  
 ในกรณีที่งบการเงินประจํารอบปีบัญชีล่าสุดที่ยื่นต่อสํานักงานระบุเป็นเงินตราต่างประเทศ ให้ระบุอัตราแลกเปลี่ยนเงินตราต่างประเทศ ณ วันสิ้นรอบระยะเวลาบัญชี และแหล่งอ้างอิงของอัตราแลกเปลี่ยนดังกล่าวด้วย  
 (2) ให้บริษัทต่างประเทศที่มิได้มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ซึ่งมีหน้าที่ยื่นแบบแสดงรายการข้อมูลประจําปีต่อสํานักงานเนื่องจากการเสนอขายหุ้นชําระค่าธรรมเนียมในอัตรา 50,000 บาท   
 (3) ในกรณีของทรัสต์เพื่อการลงทุนในอสังหาริมทรัพย์และทรัสต์เพื่อการลงทุนในโครงสร้างพื้นฐาน ให้ชําระค่าธรรมเนียมในอัตราดังนี้   
 (ก) แบบแสดงรายการข้อมูลประจําปีที่ยื่นก่อนวันที่ 1 มกราคม พ.ศ. 2561 ให้ชําระค่าธรรมเนียมในอัตรา 10,000 บาท  
 (ข) แบบแสดงรายการข้อมูลประจําปีที่ยื่นตั้งแต่วันที่ 1 มกราคม พ.ศ. 2561 เป็นต้นไป ให้ชําระค่าธรรมเนียมในอัตรา 50,000 บาท  
 (4) ในกรณีบริษัทอื่นนอกจาก (1) (2) และ (3) ให้บริษัทที่ออกหลักทรัพย์ชําระค่าธรรมเนียมในอัตรา 10,000 บาท 

ในรอบปีปฏิทินก่อนการชําระค่าธรรมเนียมตามวรรคหนึ่ง บริษัทตามวรรคหนึ่ง (1) บริษัทใดไม่เคยถูกดําเนินการเปรียบเทียบความผิดหรือถูกกล่าวโทษโดยสํานักงาน เนื่องจากไม่สามารถจัดทําและนําส่งงบการเงินหรือรายงานเกี่ยวกับฐานะการเงินและผลการดําเนินงานตามที่กฎหมายกําหนด ให้บริษัทดังกล่าวได้รับลดหย่อนค่าธรรมเนียมที่ต้องชําระในปีปัจจุบันในอัตราร้อยละ 20 ของค่าธรรมเนียมทั้งหมดที่ต้องชําระ”

ข้อ 8 ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2561 เป็นต้นไป
-----------------------------------------------------------------------

 ประกาศ ณ วันที่ 11 พฤษภาคม พ.ศ. 2561 

 (นายรพี สุจริตกุล)

 เลขาธิการ 

 สํานักงานคณะกรรมการกํากับหลักทรัพย์และตลาดหลักทรัพย์